EkBass/fiwiki-20250220-pages-articles huggingface dataset:
Seututie 468

Seututie 468 sijoittuu luoteis- ja kaakkoissuuntaisena väylänä Leppävirran Sarkamäestä ja Savonlinnan Hannolanpellon välillä. Väylän reitti kulkee Varkauden Kangaslammin ja Savonlinnan Oravin kylien kautta. Seututie 468 alkaa Leppävirralta valtatien 23 Sarkamäen liittymästä ja päättyy Savonlinnassa seututien 471 Hannolanpellon liittymään. Väylällä on yksi lossiyhteys Tappuvirrassa Tappuvirran lossi, lisäksi väylä ylittää Oravin kanavan ja Haponlahden kanavan. Seututien 468 varrella sijaitsee nähtävyyksiä kuten Rauhalinna, Juvolan vanha tiilitehdas sekä Kangaslammin ja Oravin kylät. Sarkamäki–Hannolanpelto-tieosuuden ainoa, Varkauden ja Savonlinnan välinen linja-autovuoro lakkautettiin kesäkuussa 2012, kun ELY-keskus lopetti vuoron tukemisen. ==Reitti ja tieyhteydet== * Sarkamäki (vt 23) * Rauhamäki (yt 4681) * Kangaslampi (yt 4684) * Viljolahti (yt 4703) * Juvola (yt 4711, yt 15386) * Haukiniemi (yt 15390) * Niittylahti (yt 15383) * Hannolanpelto (st 471) ==Lähteet== * ==Aiheesta muualla== *Tappuvirran lossin korvaaminen sillalla. *ELY-keskus lossiliikenne . 468 Luokka:Kangaslampi Luokka:Savonlinnan liikenne
Tarhakielo

Tarhakielo eli tarhakalliokielo (Polygonatum × hybridum) on torvikielojen sukuun kuuluva risteymälaji, jota viljellään koristekasvina. Sen kantalajit ovat lehtokielo (Polygonatum multiflorum) ja kalliokielo (Polygonatum odoratum). Tarhakielo kasvaa kantalajejaan kookkaammaksi, 50–100 senttimetriä korkeaksi ja muodostaa joskus laajoja kasvustoja. Sen varsi on tyveltä liereä ja yläosasta särmikäs. Kukat ovat lehtihangoissa 1–5 kukan ryhminä, verrattuna kantalajeihin kalliokielon kukkaryhmässä on 1–2 ja lehtokielon 2–5 kukkaa. Heteen varsiosa eli palho on lyhytkarvainen. Risteymä on yleensä marto. Suomessa tarhakielo on melko harvinainen. Siitä on jonkin verran havaintoja maan länsi- ja lounaisosassa.Kasviatlas 2020: Tarhakielon (Polygonatum ×hybridum) levinneisyys Suomessa. == Lähteet == == Aiheesta muualla == * Suomen Lajitietokeskus: Tarhakielo – Polygonatum ×hybridum Luokka:Torvikielot
Half Japanese

Half Japanese on vuonna 1975 perustettu yhdysvaltalainen yhtye. Se on tunnettu erilaisesta ja kokeilevasta rockmusiikista. Yhtyeen jäsenten innoittajia ovat muun muassa The Shaggs, Velvet Underground ja Jonathan Richman. == Kokoonpano == *jad Fair - laulu ja kitara *David Fair - laulu *Jason Willett - kitara ja laulu *Gilles Reider - rummut ===Entiset jäsenet=== *Moe Tucker - rummut *Don Fleming - kitara ==Diskografia== === Studioalbumit === * Half Gentlemen/Not Beasts (Armageddon, 1980) * Loud (Armageddon, 1981) * Our Solar System (Iridescence, 1985) * Sing No Evil (Iridescence, 1985) * Music To Strip By (50 Skidillion Watts, 1987) * Charmed Life (50 Skidillion Watts, 1988) * The Band That Would Be King (50 Skidillion Watts, 1989) * We Are They Who Ache with Amorous Love (TEC Tones, 1990) * Fire In The Sky (Paperhouse, 1992) * Hot (Safe House, 1995) * Bone Head (Alternative Tentacles, 1997) * Heaven Sent (Emperor Jones, 1997) * Hello (Alternative Tentacles, 2001) ===Kokoelmat=== * Half Alive (Cassette - live at DC Space and the Red Door, Baltimore sanantokyo.com \- 50 Skidillion Watts, 1977) * 50 Skidillion Watts Live (Calypso Now, 1984) * Boo: Live in Europe 1992 (TEC Tones, 1994) * Best Of Half Japanese (Timebomb Japan, 1993) * Greatest Hits 2 CDs / 3 LPs (Safe House, 1995) * Best Of Half Japanese Vol. 2 (Timebomb Japan, 1995) ===EP=== * "Calling All Girls" (50 Skidillion Watts, 1977) * Horrible (Press, 1982) * Real Cool Time/What Can I Do/Monopoly EP (Overzealous Editions, 1989) * Everybody Knows, Twang 1 EP (Seminal Twang, 1991) * 4 Four Kids EP (Ralph, 1991) * Postcard EP (Earl, 1991) * Eye of the Hurricane/Said and Done/U.S. Teens are Spoiled Bums/Daytona Beach EP (1991) ===Singles=== * No Direct Line from my Brain to My Heart/(I Don't Want to Have) Mono (No More) 7" (50 Skidillion Watts, 1978) * Spy (Armageddon, 1981) * How Will I Know (Press, 1982) * U.S. Teens Are Spoiled Bums (50 Skidillion Watts, 1988) * T For Texas/Go Go Go Go (XXOO Fan Club, 1990) ==Lähteet== * Bio Allmusic == Aiheesta muualla == * Yhtyeen viralliset kotisivut Luokka:Yhdysvaltalaiset rockyhtyeet Luokka:1970-luvun yhtyeet ja sooloartistit
H.O.T.

H.O.T. () oli suosittu eteläkorealainen poikabändi 1990-luvun lopussa. Yhtyeen nimi on akronyymi, joka tulee sanoista "High-five Of Teenagers". Yhtyeen muodosti vuonna 1996 S.M. Entertainment ja se hajosi vuonna 2001. H.O.T. oli suuri menestys Koreassa ja on toiminut useille bändeille esikuvana. Ryhmän muodosti SM Entertainmentin perustanut Lee Soo Man. Ensimmäinen ryhmään liittynyt jäsen oli Kangta, joka oli ystävänsä kanssa huvipuistossa laulamassa ja tanssimassa, jonka ansiosta hänet löydettiin. Moon Hee-joon kävi koelaulamassa ja suositteli asian harkitsemista Lee Jae Wonille, joka päätti myös käydä koelauluissa; molemmat pärjäsivät hyvin ja pääsivät ryhmään. Jang Woo Hyuk liittyi mukaan voitettuaan tanssikilpailun, kun taas Tony Anin löysi alun perin yhdysvaltalainen yhtiö Brothers Entertainment, mutta Tony siirtyi SM Entertainmentin alaisuuteen. H.O.T. debytoi syyskuussa vuonna 1996 ensimmäisellä albumillaan We Hate All Kinds of Violence. Albumi sisältää yhtyeen ensimmäisen singlen, Candyn, josta tuli suuri hitti. Candy on vieläkin suosittu ja useat muut yhtyeet esittävätkin covereita kyseisestä kappaleesta. ==Jäsenet== *Moon Hee-joon (문희준) – Johtaja, laulaja ja räppäri *Jang Woo Hyuk (장우혁) – Pääräppäri *Tony An (토니안) – Päälaulaja ja räppäri *Kangta (강타)/ An Chil Hyun (안칠현) – Päälaulaja ja räppäri *Lee Jae Won (이재원) – Laulaja, räppäri ja ryhmän nuorin ==Studioalbumit== Vuosi Albumi 1996 Volume 1 - We Hate All Kinds of Violence * Julkaistu: Syyskuun 7, 1996 * Levy-yhtiö: SM Entertainment 1997 Volume 2 - Wolf and Sheep * Julkaistu: Elokuun 11, 1997 * Levy-yhtiö: SM Entertainment 1998 Volume 3 - Resurrection * Julkaistu: Syyskuun 9, 1998 * Levy-yhtiö: SM Entertainment 1999 Volume 4 - Iyah! * Julkaistu: Syyskuun 15, 1999 * Levy-yhtiö: SM Entertainment 2000 Volume 5 - Outside Castle * Julkaistu: Syyskuun 29, 2000 * Levy-yhtiö: SM Entertainment Luokka:Eteläkorealaiset poikabändit Luokka:Eteläkorealaiset yhtyeet
Valiant Is the Word for Carrie

Valiant Is the Word for Carrie on yhdysvaltalainen draamaelokuva vuodelta 1936, jonka ohjasi Wesley Ruggles. Pääosissa ovat Gladys George, Arline Judge ja John Howard; sivuosissa ovat muun muassa Dudley Digges, Harry Carey, Isabel Jewell ja Hattie McDaniel. Valiant Is the Word for Carrie perustuu Barry Benefieldin samannimiseen romaaniin (romaanin ensimmäinen versio oli lyhyt novelli) vuodelta 1935, josta käsikirjoituksen laati Claude Binyon. Paramount Picturesin tuottama Valiant Is the Word for Carrie sai ensi-iltansa kotimaassaan 7. lokakuuta vuonna 1936. Gladys George sai Carrie Snyderin roolisuorituksesta parhaan naispääosan Oscar-ehdokkuuden vuonna 1937. The Three Stooges teki elokuvasta parodiaversion, komedialyhytelokuvan Violent Is the Word for Curly, joka ilmestyi vuonna 1938. ==Rooleissa== ==Aiheesta muualla== * * * Valiant Is the Word for Carrie TCM Movie Databasessa * Elokuva The New York Times -sivustolla Luokka:Yhdysvaltalaiset draamaelokuvat Luokka:Vuoden 1936 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat
Sinplus

Sinplus on sveitsiläinen duo, joka valittiin 10. joulukuuta 2011 pidetyssä Sveitsin euroviisukarsinnan finaalissa edustamaan maataan vuoden 2012 Euroviisuissa kappaleella "Unbreakable". Kappale ei selvinnyt kilpailussa semifinaalista finaaliin. Duon ensimmäinen studioalbumi Disinformation julkaistiin 15. tammikuuta 2012. == Diskografia == === Albumit === *Disinformation (2012) === Singlet === *Unbreakable (2011) (Sveitsin singlelistalla sija 24.) *Phoenix From The Ashes (2013) (Sveitsin singlelistalla sija 44.) == Lähteet == == Aiheesta muualla == *Virallinen sivusto Luokka:Sveitsiläiset rockyhtyeet Luokka:Sveitsin euroviisuedustajat Luokka:Vuoden 2012 euroviisuedustajat
Speakon-liitin

Speakon-liitin on eräs kaapeleiden liitostyyppi, jonka alun perin kehitti Neutrik. Speakon-liittimiä on kaksi- ja neli- ja useampinapaisena. Nelinapaista käytetään usein n.s. bi-amp-kytkennässä, jossa on erilliset vahvistimet diskantttikaiuttimelle ja pääkaiuttimelle: tällöin samassa kaapelissa kulkee erilliset signaalit kaksitiekaiuttimen diskantti- ja pääkaiutinelementeille. Kytkentää käytetään erityisesti ammattimaisissa äänentoistolaitteissa kaiuttimien kytkemisessä päätevahvistimeen. ==Katso myös== * XLR-liitin * Jakkiliitin * RCA-liitin * Naparuuvi * Banaaniliitin ==Lähteet== Luokka:Sähköliittimet Luokka:Äänentoistotekniikka
Pälvisokeus

Pälvisokeus eli skotoomaOnki, viitattu 15.2.2012 tarkoittaa näkökentässä ilmeneviä sokeita kohtia. Se voi johtua silmähermon surkastumisesta, esimerkiksi Behrin oireyhtymä II -tyypissä.Kehitysvammahuollon tietopankki, viitattu 15.2.2012 Pälvisokeutta voi ilmetä migreenilääkkeen haittavaikutuksena.Valmisteyhteenveto , viitattu 15.2.2012 ==Lähteet== Luokka:Silmätaudit
Dendermonden käsikirjoitus

Dendermonden käsikirjoitus on Hildegard Bingeniläisen kirjoituksia sisältävä käsikirjoitus. Käsikirjoituksessa on Hildegardin tekstejä Liber vitae meritorum, 57 laulua Symphoniasta sekä Hildegardin ystävän ja aikalaisen, Elisabet Schönaulaisen Liber viarum domini ('Jumalan teiden kirja'). Käsikirjoitus ei ole täydellinen, vaan Symphoniasta puuttuu osia. Käsikirjoitus on peräisin Rupertsbergin luostarista 1170-luvulta, jolloin se kopioitiin Villersin munkeille. Hildegard on itse saattanut valvoa sen tekemistä. Käsikirjoitus poikkeaa toisesta käsikirjoituksesta, Riesenkoodeksista, sikäli, että laulut ovat eri järjestyksessä. Käsikirjoitusta säilytetään Belgiassa Dendermondessa. ==Lähteet== Luokka:Käsikirjoitukset
Huominen Eurooppa (kappale)

Huominen Eurooppa on Tanjalotta Räikän vuonna 1989 euroviisujen karsinnoissa esittämä kappale. Kappaleen sävelsi ja sanoitti Gösta Sundqvist. Kappale sai karsinnassa 39 pistettä tuomareilta ja jäi kahdeksanneksi. Anneli Saariston esittämä ”La dolce vita” voitti finaalin. Kappale julkaistiin ensimmäistä kertaa fyysisenä kopiona kokoelmalla Black Hole – Finnish Disco and Electronic Music from Private Pressings and Unreleased Yapes 1979–1991 lokakuussa 2016. ”Huominen Eurooppa” edustaa sanoitukseltaan kulutuskulttuurin kritiikkiä, joka oli Gösta Sundqvistin tuotannossa toistuva teema. Sundqvistin kannanotot yhteiskunnallisiin asioihin olivat selkeimpiä kappaleissa, joissa hän käsitteli kerskakulutusta. == Kokoonpano == * Tanjalotta Räikkä – laulu ja taustalaulu * Gösta Sundqvist – syntetisaattori * Rife Paananen – akustinen kitara ja bassokitara * Niklas Nylund – rummut === Tuotanto === * Kari Kalén – äänitys (SoundTrack-studioilla Helsingissä 1989) == Katso myös == * Sinisilmä, mansikkasuu, kappale, jolla Leevi and the Leavings osallistui vuoden 1981 euroviisukarsintoihin. == Lähteet == Luokka:Suomalaiset musiikkikappaleet Luokka:Vuoden 1989 kappaleet
Otava-konserni

Otava-konserni (viralliselta nimeltään Otava Oy, vuosina 2000–2010 Otava- Kuvalehdet Oy) on suomalainen mediakonserni, joka keskittyy kirjojen ja aikakauslehtien kustantamiseen. Graafisen viestinnän kustantajana se on neljänneksi suurin Suomessa. Konserni on jaettu kirjaryhmään, jonka tärkein tytäryhtiö on Kustannusosakeyhtiö Otava sekä lehtiryhmään, jonka tärkein tytäryhtiö on Otavamedia Oy. Otava-konserni omistaa myös Suomalainen Kirjakauppa Oy:n, Like Kustannus Oy:n ja Otavan Kirjapaino Oy:n. Otava Oy:n omistavat Reenpään suku ja Otavan kirjasäätiö. ==Historia== Kustannusosakeyhtiö Otava Oy perustettiin vuonna 1890. Kirjapainotoiminnan Otava aloitti 1908 ja aikakauslehtien kustantamisen Suomen Kuvalehden myötä 1916. Otava oli perustamassa Yhtyneitä Kuvalehtiä (nyk. Otavamedia) 1934 sekä Suurta Suomalaista Kirjakerhoa 1969. Vuodesta 1998 yhtiöt ovat olleet kokonaan konsernin omistuksessa. Asiakaslehtiä julkaiseva Kynämies tuli osaksi konsernia vuonna 2000. Vuonna 2006 Otava-Kuvalehdet osti Sonera Plazan (nykyinen Plaza.fi) ja Mach1 Oy:n (nykyinen NettiX Oy, sittemmin myyty Alma Medialle). Suomalainen Kirjakauppa siirtyi Sanomalta Otavan omistukseen 2011. Otava oli pörssiyhtiö vuodesta 1945 vuoteen 1991, jolloin se vetäytyi pörssistä valtausuhan torjumiseksi. Nykyisin sen suurimmat omistajat ovat Reenpään suvun edustajat, jotka omistavat konsernista 97 prosenttia. Olli Reenpää, joka oli toiminut hallituksen puheenjohtana vuodesta 1968, luopui puheenjohtajuudesta täytettyään 80 vuotta vuonna 2014, ja uudeksi puheenjohtajaksi valittiin Henrik Ehrnrooth, joka on ollut hallituksessa vuodesta 1988. Otava-konsernin omistuksessa oli NettiX, kunnes Alma Media osti sen vuonna 2021. Kauppahinta oli 170 miljoonaa euroa. == Konsernin rakenne == Konsernin emoyhtiö on Otava Oy ja liiketoiminta-alueet ovat kirjojen kustantaminen (Kirjat), kirjakauppa (Kauppa), aikakauslehtien kustantaminen (Media) ja markkinapaikat (Otava Markkinapaikat). Otava-konserni on suurin kirjankustantaja Suomessa. ===Kirjojen kustantaminen=== * Kustannusosakeyhtiö Otava * Like Kustannus Oy (vuodesta 2006) * Moreeni (2014) * F-Kustannus (2015) * Nemo (2016) * Finn Lectura (2018) * Satukustannus (2019) * Karisto (2020) * Atena Kustannus Oy (2020) * Otavan Kirjapaino Oy === Kirjakauppa === * Suomalainen Kirjakauppa Oy * Jamera Oy (2018) === Aikakauslehtien kustantaminen === * Otavamedia Oy ** Ühinenud Ajakirjad AS === Otava Markkinapaikat === * Otava Markkinapaikat Oy (emoyhtiö) ** SL-Mediat Oy Yritykset joiden liiketoiminta-aluetta ei kerrota vuosikertomuksessa: *Kirjatalo Oy *Otavanmäki Oy *Kirjavälitys Oy (konsernin om.osuus 40,2 %) ==Lähteet== ==Kirjallisuutta== * == Aiheesta muualla == * Pilke, Helena: Seitsemän sukupolvea, 200 vuotta kustannustoimintaa. Arvostelu Salokantelen kirjasta Hengen paloa & painettua sanaa. (Agricolan kirja-arvosteluja 26.5.2015.) *
Dr. Wai in "The Scripture with No Words"

Dr. Wai in "The Scripture with No Words" () on vuonna 1996 julkaistu hongkongilainen toiminta/seikkailuelokuva. Elokuvan pääosia esittävät Jet Li, Takeshi Kaneshiro, Rosamund Kwan, Billy Chow, Collin Chou, Charlie Yeung, Johnny Kong ja Law Kar-ying. Elokuvan on ohjannut Ching Siu-tung. Elokuva voitti Golden Horse Awardin. == Lähteet == == Aiheesta muualla == * Luokka:Toimintakomediat Luokka:Seikkailuelokuvat Luokka:Vuoden 1996 elokuvat Luokka:Hongkongilaiset toimintaelokuvat Luokka:Ching Siu-tungin ohjaamat elokuvat
Rantalainen (yritys)

Rantalainen Yhtiöt on vuonna 1972 perustettuTilitoimisto kasvaa perhesyistä, Talouselämä, 2001, auktorisoitu tilitoimistopalveluita tuottava konserni. Sillä on yli 800 työntekijää (2020)tieto 10/2020, Kauppalehti 40 paikkakunnalla Etelä-Suomessa (2018). Yrityksen liikevaihto oli noin 4,2 miljoonaa euroa vuonna 2017 Yritys aloitti vuonna 1972 nimellä Tilipalvelu Rantalainenhttps://www.rantalainen.fi/meista/tunnusluvut/ . Yrityskonsernin johtajana toimii Antti Rantalainen. Perheyrityksen kolmas sukupolvi astui yrityksen johtoon 2012. Toukokuussa 2018 Intera Partners ja Rantalainen Group Oy ilmoittivat perustavansa kumppanuusyrityksen. Rantalainen on kasvattanut lähiaikoina toimintaansa voimakkaasti ja yrityksellä on tavoite nousta pörssiin. ==Lähteet== ==Aiheesta muualla== * Rantalaisen kotisivut Luokka:Suomalaiset perheyritykset
Tickled Pink

Tickled Pink on vuosina 1978 ja 1981 esitetty australialainen draamasarja. Sarjaa tehtiin kaksi tuotantokautta 12 jakson verran. Sarjan päähenkilöitä esittivät Max Gillies, Bunny Brooke, Martin Harris, Peter Sumner, Barry Lovett ja Jacki Weaver. Mel Gibson esiintyi yhdessä sarjan jaksossa toisella tuotantokaudella. ==Aiheesta muualla== * Luokka:Australialaiset draamasarjat
The Broadway Theatre

The Broadway Theatre on New Yorkissa, Yhdysvalloissa sijaitseva teatteri. Se rakennettiin alun perin elokuvateatteriksi, mutta muunnettiin musikaalien esittämispaikaksi 1930-luvulla. Broadway on yksi suurimmista teattereista samannimisellä teatterialueella. == Lähteet == * == Aiheesta muualla == Luokka:Yhdysvaltain teatterit Luokka:Manhattanin rakennukset ja rakennelmat Luokka:Manhattanin kulttuuri Luokka:Midtown (Manhattan)
Carl Gustaf Creutz

pienoiskuva|Carl Gustaf Creutz Carl Gustaf Creutz (Kaarle Kustaa Creutz; 1660 tai 1661 – 1728) oli ruotsalainen kenraaliluutnantti. Hän oli Karjalan ratsuväen ratsumestari Kaarle XII:n sotaretken alkaessa ja jäi venäläisten vangiksi Pultavan taistelussa.Otavan Iso tietosanakirja, Otava 1968, osa 2 p. 226 Creutz kävi jälkimaailmalle säilynyttä kirjeenvaihtoa puolisonsa kanssa.Svenskt biografiskt lexikon ==Lähteet== Luokka:Ruotsalaiset kenraalit Luokka:Suuren Pohjan sodan henkilöt Luokka:Vuonna 1660 syntyneet Luokka:Vuonna 1728 kuolleet
Wienin offensiivi

Wienin offensiivi oli toisessa maailmansodassa Saksan ja Neuvostoliiton joukkojen käymä taistelu Wienin kaupungin hallinnasta. Taistelu alkoi 2. huhtikuuta ja päättyi 14. huhtikuuta 1945 neuvostojoukkojen vallattua kaupungin. Taistelussa lyötiin Saksan II SS-panssariarmeijakunta ja 6. SS- panssariarmeija sekä lukuisia muita pienempiä yhtymiä. Puolustautuneista saksalaisista joutui sotavankeuteen 47 000\. Luokka:Toisen maailmansodan itärintaman taistelut Luokka:Wienin historia Luokka:Vuoden 1945 sotahistoria
Fabiano Machado

Fabiano Machado (s. 28. toukokuuta 1986) on brasilialainen moottoriurheilija. Machado aloitti uransa Karting sarjoissa vuonna 2003. Sen jälkeen hän siirtyi kilpailemaan Etelä-Amerikan Formula 3 Sudamericana-sarjaan, jossa hän vuonna 2010 voitti neljä kilpailua ja sijoittui sarjan neljänneksi, vaikka hän tuli sarjaan mukaan kesken kauden. Vuonna 2011 Machado jatkoi sarjassa voittaen sarjan mestaruuden. Vuonna 2012 Machado siirtyi kilpailemaan GP3-sarjaan Marussia Manor-tallin kuljettajana. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Marussia Manor Racing ESP FEA 16 ESP SPR Kesk. MON FEA 15 MON SPR 17 EUR FEA Kesk. EUR SPR 19 GBR FEA 19 GBR SPR 9 GER FEA Kesk. GER SPR Kesk. HUN FEA DNS HUN SPR DNS BEL FEA 25 BEL SPR 21 ITA FEA Kesk. ITA SPR 16 0 21. Luokka:Brasilialaiset autourheilijat Luokka:Vuonna 1986 syntyneet Luokka:Elävät henkilöt Luokka:GP3-kuljettajat
Kaljukissankäpälä

Kaljukissankäpälä (Antennaria porsildii) on kissankäpälien sukuun kuuluva monivuotinen arktinen asterikasvi. Se kuuluu samannäköisten, usein apomiktisesti lisääntyvien kissankäpälien lajiryhmään, tunturikissankäpäliin (Antennaria alpina -ryhmä). Kaljukissankäpälän lähilajeja ovat harmaakissankäpälä (Antennaria canescens), isokissankäpälä (Antennaria villifera) ja tunturikissankäpälä (Antennaria alpina). == Ulkonäkö == Kaljukissankäpälä on kaksikotinen ja kasvaa vain 2–10 senttimetriä korkeaksi. Ruusukelehdet ovat vastapuikeita ja varsilehdet suikeita ja 10 millimetriä pitkiä. Mykeröitä on tavallisesti 3–7. Kasvi kukkii heinä–elokuussa. Kaljukissankäpälän voi erottaa lähilajeistaan karvaisuustuntomerkkien mukaan; lajin varsi on niukasti karvainen, paitsi latva ja mykeröjen perät ovat vähän nystykarvaisia.Retkeilykasvio 1998, s. 414–415. == Levinneisyys == Kaljukissankäpälää tavataan Suomen lisäksi Norjassa, Ruotsissa ja Grönlannissa. Suomessa se on hyvin harvinainen tunturipaljakan kasvi, jota tavataan vain Enontekiöllä. Se kasvaa kunnan luoteisimmassa osassa suurtunturien alueella. Suomessa laji on luokiteltu vuodesta 2019 lähtien erittäin uhanalaiseksi. Vuonna 2010 se luokiteltiin vaarantuneeksi ja vuonna 2000 silmälläpidettäväksi. == Lähteet == * === Viitteet === == Aiheesta muualla == * Pinkka – Lajintuntemuksen oppimisympäristö: Kaljukissankäpälä (Antennaria porsildii) Luokka:Kissankäpälät
Landesbibliothek Wiesbaden

Landesbibliothek Wiesbaden on Hessenin osavaltion rahoittama alueellinen kirjasto. Se sijaitsee Wiesbadenissa ja on kuulunut 1. tammikuuta 2011 alkaen Hochschule RheinMainiin. Kirjasto on perustettu 1813 kaikille avoimeksi kirjastoksi, ja se sai silloin myös vapaakappaleoikeuden.Kirjaston verkkosivu , viitattu 15.2.2012 Sen johtaja on Dr. Marion Grabka. Kirjasto on luonteeltaan tieteellinen yleiskirjasto. ==Lähteet== Luokka:Saksan kirjastot Luokka:Hessenin rakennukset ja rakennelmat Luokka:Wiesbaden
Tunturikissankäpälä

Tunturikissankäpälä (Antennaria alpina) on kissankäpälien sukuun kuuluva monivuotinen, arktinen asterikasvi. Se kuuluu samannäköisten ja usein apomiktisesti lisääntyvien kissankäpälien lajiryhmään, tunturikissankäpäliin (Antennaria alpina -ryhmä). Tunturikissankäpälän lähilajeja ovat harmaakissankäpälä (Antennaria canescens), isokissankäpälä (Antennaria villifera) ja kaljukissankäpälä (Antennaria porsildii). == Ulkonäkö ja koko == Tunturikissankäpälä on kaksikotinen ja kasvaa 5–15 senttimetriä korkeaksi. Kasvi on kokonaisuudessaan tiheästi karvainen, mutta nystykarvaton. Lehtiruusukkeen lehdet ovat lusikkamaisia, päältä vihreitä ja lähes kaljuja. Kukinto koostuu 3–5 ruskeanvihreästä mykeröstä. Mykeröjen kehtosuomut ovat tyveltä selvästi karvaiset.Retkeilykasvio 1998, s. 414–415. == Tunturikissankäpälä Suomessa == Suomessa tunturikissankäpälä on harvinainen Pohjois-Lapissa tavattava tunturipaljakan kasvi. Runsaimmin sitä kasvaa Enontekiön pohjoisosassa, lisäksi muutamassa paikassa Muoniossa. Myös Utsjoelta ja Inarista on havaintoja tunturikissankäpälästä.Kasviatlas 2020: Tunturikissankäpälän (Antennaria alpina) levinneisyys Suomessa. Laji on luokiteltu Suomessa elinvoimaiseksi. == Lähteet == * === Viitteet === == Aiheesta muualla == * Suomen Lajitietokeskus: Tunturikissankäpälä – Antennaria alpina Luokka:Kissankäpälät
Maprotiliini

Maprotiliini (kauppanimi Ludiomil) on markkinoilta poistunut tetrasyklinen masennuslääke. Lääkkeen toi markkinoille sveitsiläinen Ciba-Geigy-yhtymä (nykyään Novartis). Lääkeaine patentoitiin 1966, kuvailtiin lääkealan kirjallisuudessa 1969 ja esiteltiin lääkealan käyttöön soveltuvana vuonna 1974. Suomessa on maprotiliini ollut lääkityskäytössä 1980-luvulla.Isohanni, M., 1983: s. 25 & 27 Achté ja Tamminen esittävät, että suositeltava vuorokausiannos olisi ollut tasolla 75–150 milligrammaa maprotiliinia. Lääkeaine kehiteltiin suunnilleen samana aikakautena, jolloin mianseriini, tratsodoni ja moklobemidi saapuivat markkinoille. Näiden ohella saapui myös nefatsodoni ja reboksetiini. Tarkkaa arviota näiden markkinoille saapumisen ajankohdista on vaikeampi esittää. Merkittävät syyt lääkeaineen poistamiseen markkinoilta lienee ollut lähinnä sen sydämeen kohdistuva myrkyllisyys yliannoksena kuten amitriptyliinin osalta, sekä mahdolliset haitalliset yhteisvaikutukset toisten lääkeaineiden kanssa. Vaikeasti masentuneet potilaat saattoivat tehdä itsemurhan ottamalla liian suuria määriä maprotiliinia.Achté & Tamminen, 1993: s. 235–240 Maprotiliinin väärinkäyttö tässä kysymyksessä lienee ollut todellinen ongelma.http://www.duodecimlehti.fi/lehti/1999/20/duo91070 Viitattu 5.1.2018. Lääkeaineen poisvetoa masennuksen hoidosta ei pystytä ajallisesti tarkkaan osoittamaan, mutta se lienee sijoittuneen 1990-luvun lopun ja 2000-luvun alun taitteeseen. Ludiomil oli saatavilla kahtena annosvahvuutena: tabletteina, joissa vaikuttavaa lääkeainetta oli joko 25 tai 75 milligrammaa.Achté & Tamminen, 1998: s. 420 == Lähteet == * Achté & Tamminen: Psykiatrian käsikirja, Recallmed, 1998, Jyväskylä (s. 64, 420) ISBN 951-9221-91-3 * Achté & Tamminen: Depressio ja sen hoito, Recallmed, 1993, Jyväskylä (s. 235–240) ISBN 951-9221-60-3 * Isohanni, M: Uudistuva psykiatrinen sairaala, WSOY, 1983, Juva (s. 25, 27) ISBN 951-0-11306-9 === Viitteet === == Aiheesta muualla == * * * *PubChem: Maprotiline *DrugBank: Maprotiline *Kyoto Encyclopedia of Genes and Genomes (KEGG): Maprotiline *ChemBlink: Maprotiline Luokka:Alfa-1-salpaajat Luokka:Antihistamiinit Luokka:H1-reseptorin vastavaikuttajat Luokka:Noradrenaliinin takaisinoton estäjät Luokka:Muskariiniantagonistit Luokka:Trisykliset masennuslääkkeet Luokka:Tetrasykliset masennuslääkkeet
Vesa Vihriälä

Vesa Veikko Vihriälä (s. 22. syyskuuta 1955 Vimpeli) on suomalainen ekonomisti joka toimi Elinkeinoelämän tutkimuslaitoksen (Etla) ja Elinkeinoelämän valtuuskunnan (Eva) toimitusjohtajana vuosina 2012–2019. ==Ura== Koulutukseltaan Vihriälä on valtiotieteiden tohtori. Hän opiskeli kansantaloustiedettä Helsingin yliopiston valtiotieteellisessä tiedekunnassa ja oli vierailevana tutkijana Massachusetts Institute of Technologyssa. Vuosina 2010–2012 Vihriälä toimi Euroopan komission varapuheenjohtaja, talouskomissaari Olli Rehnin neuvonantajana. Aiemmin hän toimi vuosina 2004–2010 talousneuvoston sihteeristön päällikkönä ja talousasioiden alivaltiosihteerinä valtioneuvoston kansliassa. Hän on toiminut myös Pellervon taloudellisen tutkimuslaitoksen toimitusjohtajana (1997–2004), useissa tehtävissä Suomen Pankissa sekä tutkijana OECD:ssä. Vihriälä nimitettiin taloustieteen työelämäprofessoriksi Helsinki GSE:hen helmikuussa 2019. Hän aloitti tehtävässä heinäkuussa 2019.Marjukka Liiten, Vihriälä taloustieteen työelämäprofessoriksi. Helsingin Sanomat 21.2.2019 s. A 27 ==Yksityiselämä== Keskustan entinen kansanedustaja Jukka Vihriälä on Vesa Vihriälän veli. == Lähteet == Luokka:Suomalaiset taloustieteilijät Luokka:Suomalaiset alivaltiosihteerit Luokka:Suomen Pankin henkilöstö Luokka:Työelämäprofessorit Luokka:Vuonna 1955 syntyneet Luokka:Elävät henkilöt Luokka:Suomalaiset valtiosihteerit
Fomepitsoli

Fomepitsoli eli 4-metyylipyratsoli on vastalääke ja alkoholidehydrogenaasin estäjä, jolla hoidetaan akuutteja metanolin tai etyleeniglykolin aiheuttamina myrkytyksiä. Sitä voidaan käyttää yksin tai yhdessä hemodialyysin kanssa. Lääketieteellisen käytön lisäksi sillä on käyttöä koordinaatiokompleksikemiassa. Sen kauppanimenä on muun muassa Fomepixole Serb ja Antizol. Aineen yleisiä haittavaikutuksia ovat päänsärky, huonovointisuus ja väsymys. ==Lääketieteellinen käyttö== Fomepitsoli on alkoholidehydrogenaasin kilpaileva inhibiittori, entsyymin joka katalysoi reaktiota, jossa alkoholi hapettuu vastaavaksi aldehydiksi. * Etyleeniglykoli metabolisoituu ensin glykolialdehydiksi, joka sitten oksidoituu glykolihapoksi, glyoksyylihapoksi ja oksaalihapoksi. Juuri glykoksyyli- ja oksaalihapot aiheuttavat metabolisen asidoosin ja munuaisvauriot, joita etyleeniglykolimyrkytyksessä tapahtuu. * Metanoli hapettuu elimistössä ensin formaldehydiksi ja edelleen muurahaishapoksi Viimeksi mainittu aiheuttaa metabolisen asidoosin ja näköhäiriöt, joita metanolimyrkytykseen yhdistetään. * Etanolin puoliintumisnopeus pitenee, kun fomepitsolia on elimistössä. Metanoli- tai etyleeniglykolimyrkytystapauksissa fomepitsoli annostellaan suonensisäisesti laskimoon. Lääkkeen käyttöä alkoholin aiheuttamaan punastumiseen tutkitaan.http://www.raptorpharma.com/convivia.html == Metabolia == Fomepitsoli leviää nopeasti elimistön vesitilaan. Oraalisesti nautittuna 7–50 mg/kg annokset saavuttavat huippunsa 1-2 tunnissa. Puoliintumisaika riippuu annoksen määrästä. Fomepitsoli metaboloituu maksassa pääasiassa 4-karboksipyratsoliksi (noin 80–85 % annoksesta). Muita metaboliitteja ovat pyratsolit 4-hydroksimetyylipyratsoli sekä 4-karboksipyratsolin ja 4-hydroksimetyylipyratsoli N -glukuroniidi-johdokset. Terveillä koehenkilöillä 1–3.5 % annoksesta poistui virtsan mukana muuttumattomana. Metaboliitit poistuvat myös muuttumattomina samaa tietä. Fomepitsoli voidaan poistaa myös dialyysissä. ==Lähteet== == Aiheesta muualla == * Fomepitsolia sisältävän lääkkeen lääkeinfo (Archive.org) *Kyoto Encyclopedia of Genes and Genomes (KEGG): Fomepizole *ChemBlink: 4-Methylpyrazole Luokka:Heterosykliset yhdisteet Luokka:Vastamyrkyt Luokka:Lääkkeet Luokka:Aromaattiset yhdisteet Luokka:WHO:n tärkeimmät lääkkeet
Pelastava siirto

Pelastava siirto () on yhdysvaltalainen draamasarja vuosilta 2009–2010. Tämän sairaalasarjan ensi-ilta oli yhdysvaltalaisella CBS-kanavalla 4. lokakuuta 2009. Viimeinen jakso yhteensä 13 jaksosta esitettiin 3. heinäkuuta 2010. Sarjan tapahtumat sijoittuivat Pittsburghissa, Pennsylvaniassa sijaitsevaan kuvitteelliseen elinsiirtoja suorittavaan sairaalaan. Suomessa Nelonen on esittänyt sarjaa.http://www.nelonen.fi/ohjelmat/pelastava-siirto/etusivu ==Näyttelijät== ==Lähteet== Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset draamasarjat Luokka:Yhdysvaltalaiset sairaalasarjat Luokka:CBS:n televisio-ohjelmat
Russian Memorial

Russian Memorial on Lewesissa, East Sussexissa, Englannissa sijaitseva muistomerkki, joka pystytettiin vuonna 1877 Venäjän keisarin Aleksanteri II:n käskystä Krimin sodassa kuolleiden 28 sotavangin muistoksi. Sotavangit olivat Venäjän keisarikunnan armeijassa palvelleita suomalaissotilaita, jotka kuolivat Lewesissa vuosien 1854–1856 välillä. English Heritage listasi muistomerkin II-luokkaan vuonna 1985. Muistomerkki restauroitiin ja juhlallisesti paljastettiin uudelleen vuonna 2013. Muistomerkkiin on kaiverrettu seuraavat nimet kuolinvuoden mukaan: Johan Mast, Gustaf Husar (1854), Johan Hellen, Gustaf Kyro, Victor Wilander, Joel Jalo, Matts Lindstrom, Johan Rof, David Kihl, Carl Udd, Matts Hellman, Carl Wecktars, Michel Gronroos, Victor Wass, Sergeant Carl Grod (1855), Michel Sett, Micha Mild, Johan Oinstrom, Matts Asp, Carl Lind, Joseph Storm, Abraham Lindfors, Erik Kivi, Matts Mort, Adolf Granat, Matts Lilja, Carl Boll ja John Kive (1856). == Lähteet == Luokka:East Sussexin rakennukset ja rakennelmat Luokka:Krimin sota Luokka:Sussexin historia Luokka:Suomen sotahistoria Luokka:Yhdistyneen kuningaskunnan muistomerkit
Sarah Hendrickson

Sarah Hendrickson (s. 1. elokuuta 1994) on yhdysvaltalainen uransa lopettanut mäkihyppääjä ja lajin maailmanmestari. Hän edusti Womens Ski Jumping USA. Hendrickson voitti kultaa Val di Fiemmen maailmanmestaruuskisoissa 2013 normaalimäen kilpailussa. Falunin MM-kilpailuissa 2015 hän oli kuudes. Hän sai junioreiden MM-kilpailuissa pronssia Hinterzartenissa 2010 ja hopeaa Erzurumissa 2012. Hendrickson voitti kaikkien aikojen ensimmäisen mäkihypyn naisten maailmancup-osakilpailun Lillehammerissa 3. joulukuuta 2011. Hän voitti samalla kaudella myös Hinterzartenin toisen osakilpailun, Val di Fiemmen ja Ljubnon molemmat kilpailut, Zaōn ensimmäisen ja kolmannen osakilpailun sekä Holmenkollenin osakilpailun. Kokonaiskilpailun voiton hän varmisti kauden kolmanneksi viimeisessä osakilpailussa. Kaudella 2012–2013 hän voitti Sotšissa, Hinterzartenissa, Trondheimissa ja Holmenkollenilla. Maailmancupin kokonaiskilpailussa hän sijoittui toiseksi. Continental Cupissa Hendrickson saavutti ensimmäisen voittonsa Zakopanessa helmikuussa 2009. Kaikkiaan hän on voittanut neljä osakilpailua. == Lähteet == == Aiheesta muualla == Luokka:Yhdysvaltalaiset mäkihyppääjät Luokka:Vuonna 1994 syntyneet Luokka:Elävät henkilöt
Ultrabook

Ultrabook on puolijohdevalmistaja Intelin vuonna 2011 lanseeraama tietokonekonsepti. Luokkaan kuuluvien kannettavien tietokoneiden pitää täyttää vaatimukset, jotka koskevat tietokoneen virrankulutusta ja fyysisiä ominaisuuksia. Intel esitteli Ultrabook-konseptin vuoden 2011 Computex- tapahtuman yhteydessä. Ultrabookien pitää olla ohuita (alle 21 millimetriä), kuluttaa vähän virtaa ja oltava nopeita. Viimeksi mainitun vaatimuksen takia tietokoneissa on oltava SSD-massamuisti edullisempien kiintolevyjen sijaan. Lisäksi Ultrabookien koteloiden pitää noudattaa niin sanottua unibody- rakennetta. Intel on myös vaatinut 5–8 tunnin akkukestoa. Ultrabookeja on useasti verrattu Applen MacBook Air -kannettaviin. Ultrabookeissa on Mac OS X:n sijaan Windows-käyttöjärjestelmä. Intelin tarkoituksena on tuoda kosketusnäytöt seuraavan sukupolven Ultrabookeihin. Myös NFC-yhteensopivuus on mahdollinen. ==Lähteet== == Aiheesta muualla == Luokka:Kannettavat tietokoneet sv:Ultrabook
Rumour Has It (Adelen kappale)

”Rumour Has It” on brittiläisen laulaja-lauluntekijä Adelen kappale ja marraskuussa 2011 julkaistu neljäs single hänen toiselta studioalbumiltaan 21. ==Lähteet== Luokka:Vuoden 2011 kappaleet Luokka:Adelen kappaleet
HMS Porcupine (1895)

HMS Porcupine oli Britannian kuninkaallisen laivaston vuonna 1896 valmistunut Janus-luokan torpedovenehävittäjä. == Valmistus == Alus tilattiin 7. marraskuuta 1893 Palmers Shipbuilding and Iron Companyltä Jarrowista ja tilauksen mukaan sen tuli valmistua 1. maaliskuuta 1895 mennessä. Köli laskettiin 28. maaliskuuta 1894 telakkanumerolla 683. Alus laskettiin vesille 19. syyskuuta 1895 ja valmistui maaliskuussa 1896.Lyon, David s. 77 == Palvelus == Palvelukseenoton jälkeen alus oli kotivesillä. Alus palveli ensimmäisessä maailmansodassa ja myytiin 29. huhtikuuta 1920 Wardille Rainhamiin romutettavaksi.Lyon, David s. 78 == Lähteet == * * * * === Viitteet === Luokka:Janus-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Salmon-luokka (hävittäjä)

Salmon-luokka oli Britannian kuninkaallisen laivaston kahden aluksen muodostama torpedovenehävittäjäluokka (). Luokka oli hullilaisen Earle's Shipbuildingin valmistama. == Alukset == Salmon-luokan torpedovenehävittäjätLyon, David s. 72Gardiner, Robert s. 92 Nimi Telakka Kölinlasku Vesille Valmis Kohtalo HMS Salmon Earle's Shipbuilding, Hull 12. maaliskuuta 1894 15. tammikuuta 1895 tammikuu 1896 romutettu 1912 HMS Snapper Earle 2. huhtikuuta 1894 30. tammikuuta 1895 tammikuu 1896 romutettu 1912 == Lähteet == * * * * === Viitteet === *
Salmon

Salmon voi merkitä seuraavia: == Paikkoja == * Salmon, kaupunki Idahossa, Yhdysvalloissa * Salmon-joki, joka virtaa Salmonin kaupungin läpi. == Laivoja == ;Britannian kuninkaallinen laivasto *Salmon-luokka (hävittäjä), torpedovenehävittäjäluokka * HMS Salmon (1895), Salmon-luokan torpedovenehävittäjä * HMS Salmon (1916), R-luokan hävittäjä * HMS Salmon (N65), S-luokan sukellusvene ;Yhdysvaltain laivasto *Salmon-luokka (sukellusvene), sukellusveneluokka *USS Salmon, kolmen sukellusveneen nimi == Henkilöitä == ;Salmon sukunimenä: *Colin Salmon (s. 1962), brittiläinen näyttelijä *Glen Salmon (s. 1977), eteläafrikkalainen jalkapalloilija *Nathan Salmon (s. 1951), yhdysvaltalainen filosofi *Wesley C. Salmon (1925–2001), yhdysvaltalainen filosofi *Yannick Salmon (s. 1990), yhdysvaltalais- jamaikalainen jalkapalloilija *Joanna Pettet, o.s. Salmon (s. 1942), brittiläinen näyttelijä ;Salmon etunimenä: *Salmon P. Chase (1808–1873), yhdysvaltalainen poliitikko ja asianajaja
Hopeaa rajan takaa

Hopeaa rajan takaa on Esa Anttalan (oik. Urpo Lempiäinen, myöh. Arhonsuo) omiin kokemuksiin viitteellisesti. perustuva romaani, joka ilmestyi 1961 Kirjayhtymän kustantamana. Mikko Niskanen on ohjannut ja yhdessä Martti Saarikiven kanssa käsikirjoittanut romaanin pohjalta elokuvan Hopeaa rajan takaa (1963). Elokuvan valmistumisen jälkeen Anttalan kirjasta ilmestyi uusi laitos, jossa on elokuvasta peräisin olevia stillkuvia., viitattu 16.2.2012 Aiheena on välirauha aikainen nuorten miesten matka hakemaan rajan takaa Uudeltakirkolta yhden kotitaloon piilotettuja hopeaesineitä. Matka on samalla vakoilua Karjalankannaksella ja tapahtuu päämajan tukemana. Romaanissa Anttala ei ole pysynyt tosiasioissa, mutta täysi totuus jää selvittämättä, sillä Lempiäisen (Anttalan) mukana olleet kaksi muuta miestä, Eugen Wist ja Toivo Paavilainen, eivät selvinneet sodasta hengissä. Wistin jäänteet löytyivät 2019.Jarmo Huhtanen, Löytö rajan takaa. Helsingin Sanomat 7.2.2021 s. A 12–13 ==Lähteet== Luokka:Esa Anttalan teokset Luokka:Vuoden 1961 kirjat
SS Empire Comfort

SS Empire Comfort oli Britannian amiraliteetin alainen pelastusalus, joka valmistettiin vuonna 1944 telakalla viimeisteltävänä olleesta Castle-luokan korvetista HMS York Castle. == Valmistus == Alus tilattiin 19. tammikuuta 1943 Ferguson Brothers Limitediltä Glasgow’sta, missä köli laskettiin 1944 telakkanumerolla 372. Alus laskettiin vesille 20. syyskuuta 1944 HMS York Castlena ja luovutettiin 6. helmikuussa 1945 telakalta meriliikennettä valvovan sotaministeriön () alaisena SS Empire Comfortina. Valmistunut alus luovutettiin Ellerman City Linelle.Goodwin, Norman & Bush, Steve s. 472 == Palvelus == Ensimmäisen pelastusmatkansa alus teki saattueessa OS113/KMS87, joka lähti 25. helmikuuta 1945 Clydestä ja The Downsista. Saattue määrättiin 1. maaliskuuta hajaantumaan. Alus liittyi vielä samana päivänä Gibraltarilta 24. helmikuuta 1945 Britteinsaarille lähteneeseen saattueeseen MKS85G, jonka mukana alus palasi 3. maaliskuuta Clydeen.Hague, Arnod s. 53 Alus oli mukana Clydestä ja The Downsista 12. maaliskuuta lähteneessä saattueessa OS116/KMS90, joka määrättiin hajaantumaan 17. maaliskuuta. Se liittyi vielä samana päivänä Casablancasta 11. maaliskuuta Britteinsaarille lähteneeseen saattueeseen MKS88G, jonka mukana se palasi Clydeen 19. maaliskuuta. Alus oli mukana Clydestä 7. huhtikuuta lähteneessä saattueessa OS121/KMS95, joka määrättiin hajaantumaan 10. huhtikuuta. Alus liittyi vielä samana päivänä Gibraltarilta 5. huhtikuuta Britteinsaarille lähteneeseen saattueeseen MKS93G, jonka mukana se palasi Clydeen 14. huhtikuuta. Alus liitettiin 21. huhtikuuta Clydestä Halifaxiin lähteneeseen saattueessa ON298, josta se erkani 5. toukokuuta määränpäässä. Alus liittyi 15. toukokuuta Halifaxissa saattueeseen HX356, jonka mukana se saapui 27. toukokuuta Clydeen. Matkan päätyttyä alus makasi ankkurissa Garelochissa 11. kesäkuuta – 8. lokakuuta, jolloin se siirrettiin HMS Empire Shelterin kanssa sukellusvenemiehistöjen majoitusalukseksi 3. sukellusvenelaivueeseen ensin HMS Forthiin ja sitten Holy Lochiin.Hague, Arnold s. 25 Alus siirrettiin maavoimille kuljetusalukseksi Britteinsaarten ja Hook of Hollandin välille ennen siirtoaan Välimerelle. Empire Comfort oli 1948 Välimerellä, jossa se oli Lähi-idän alueen alaisuudessa. Se oli joukkojenkuljetusaluksena Port Saidin ja Famagustan sekä Port Saidin ja Tobrukin välillä ainakin helmikuuhun 1949. Alus oli 1954 ankkurissa Falmouthissa, missä se asetettiin myyntiin kesäkuussa 1955. Heinäkuussa 1955 alus myytiin belgialaiselle J. de Smedtille Antwerpeniin, jonne se hinattiin. Aluksen oletettiin menevän muutostöihin ennen siirtoaan Belgian Kongoon, mutta se romutettiin joulukuussa 1955 Gentissä. == Lähteet == * * === Viitteet === Luokka:Kuninkaallisen laivaston sotalaivat Luokka:Ferguson Shipbuilders
Crusade

Crusade on yhdysvaltalainen televisiosarja ja Babylon 5:n spin-off. Crusaden tarina lähtee liikkeelle Excalibur-avaruusaluksen tehtävästä etsiä hoitokeino kulkutautiin, joka on levitetty kostotoimena Maahan. Alun perin sarjaa suunniteltiin tuotettavan viiden vuoden ajan, mutta sitä tehtiin lopulta ainoastaan 13 jaksoa. Syynä Crusaden ennenaikaiseen keskeyttämiseen olivat sarjan luojan J. Michael Straczynskin ja esityskanava TNT:n johtajien väliset vakavat erimielisyydet siitä, millainen sarjan tulisi olla. Ensimmäisen kerran Crusade esitettiin Yhdysvalloissa 9. kesäkuuta – 1. syyskuuta 1999. == Näyttelijät == Sarjan pääosia näyttelivät: == Jaksot == Alkuperäinen esitysjärjestys (suluissa esityspäivämäärät Yhdysvalloissa): # War Zone (9. kesäkuuta 1999) # The Long Road (16. kesäkuuta 1999) # The Well of Forever (23. kesäkuuta 1999) # The Path of Sorrows (30. kesäkuuta 1999) # Patterns of the Soul (7. heinäkuuta 1999) # Ruling from the Tomb (14. heinäkuuta 1999) # The Rules of the Game (21. heinäkuuta 1999) # Appearances and Other Deceits (28. heinäkuuta 1999) # Racing the Night (4. elokuuta 1999) # The Memory of War (11. elokuuta 1999) # The Needs of Earth (18. elokuuta 1999) # Visitors from Down the Street (25. elokuuta 1999) # Each Night I Dream of Home (1. syyskuuta 1999). The Lurker's Guide to Babylon 5 -verkkosivuston ehdottama kronologinen jaksojärjestys, joka pyrkii tekemään tarinan etenemisestä mahdollisimman johdonmukaista (tämä järjestys ei kuitenkaan ota millään tavalla huomioon sarjan aikana tapahtuvaa univormujen muutosta): # War Zone # Racing the Night # The Memory of War # The Needs of Earth # Visitors from Down the Street # Each Night I Dream of Home # The Long Road # The Well of Forever # The Path of Sorrows # Patterns of the Soul # Ruling from the Tomb # The Rules of the Game # Appearances and Other Deceits. == Lähteet == Luokka:1990-luvun yhdysvaltalaiset scifi-sarjat Luokka:Post-apocalypse- televisiosarjat
Responsorio

Responsorio on kristillisessä jumalanpalveluksessa liturgiaan liittyvä vuorolaulu.Facta 2001, osa 13 p. 626 Sitä esittävät pappi ja joko seurakunta tai kuoro. Responsorisessa laulutavassa seurakunnan vastaus- tai kertosäe katkaisee etenevän tekstin. Suomen ev. lut kirkossa messun laudamus ja psalmiteksti voidaan laulaa kertosäkeisesti (responsorisesti) esilaulajan ja seurakunnan vuorotteluna. ==Lähteet== Luokka:Jumalanpalvelukset
Deklamaatio

Deklamaatio ( 'puheharjoitus', 'puheen ilmeikäs esittäminen' ) on puheen ja laulun välimuotoDeklamaatio on puheen ja laulun välimuoto. Hs.fi arkisto (käyttäjätunnuksella). Viitattu 9.1.2024. Se on runon, puheen tai näytelmän taiteellista esittämistä,deklamatsioni, Tietosanakirja. Osa 2, palsta 210. Tietosanakirja-osakeyhtiö 1917 joskus liioitellulla tyylillä. Myös musiikin alalla käytetään puheenomaisesta laulusta nimitystä deklamaatio, erityisesti tarkoittaen oopperoiden resitatiiveja . Deklamaatio oli roomalaisessa retoriikassa suosittu harjoitustehtävä. Opiskelijan oli laadittava puhe jostakin kuulijaan voimakkaasti vaikuttavasta aiheesta, ja siinä käytettiin erilaisia liioittelun muotoja. Samanlaista klassista retoriikkaa harjoitettiin yliopistoissa keskiajalta uudelle ajalle saakka. Retoriikkaan sisältyneitä ylioppilaiden pitämiä opinnäytepuheita voidaan pitää myöhemmän ajan deklamaatioina.Ateena Auran rannoilla. Tua Korhonen. Sivut 65 ja 347. Web Archive 2007. ==Lähteet== Luokka:Esittävät taiteet Luokka:Retoriikka
Neumikirjoitus

Neumikirjoitus eli neuminotaatio on nykyaikaista nuottikirjoitusta edeltänyt sävelten merkintäjärjestelmä. Sen oletetaan syntyneen Bysantissa.Facta 2001 osa 12 palsta 190 ==Lähteet== Luokka:Nuottikirjoitus
Vision – Aus dem Leben der Hildegard von Bingen

Vision – Aus dem Leben der Hildegard von Bingen on Margarethe von Trottan ohjaama saksalainen elämäkertaelokuva vuodelta 2009. Elokuvan aiheena on keskiaikainen pyhimys Hildegard Bingeniläinen. ==Palkinnot== *Deutscher Filmpreis **paras puvustus: Ursula Welter **Paras naissivuosan esittäjä. Hannah Herzsprung *Bayerischen Filmpreis 2009: Barbara Sukowa, paras naisnäyttelijä Luokka:Vuoden 2009 saksalaiset elokuvat Luokka:Elämäkertaelokuvat Luokka:Margarethe von Trottan ohjaamat elokuvat
Kirahvi nimeltä Tuike

Kirahvi nimeltä Tuike on Turussa toimiva synthpop/rockyhtye. Yhtyeen ensimmäinen albumi Lehtipeitteen suojelijat julkaistiin loppuvuodesta 2010. Yhtye otti osaa Ylen Uuden Musiikin Kilpailuun keväällä 2012 kappaleella "Sinisulkien viimeinen". Kilpailussa Kirahvi nimeltä Tuike sijoittui kahdentoista loppukilpailijan joukkoon, muttei selvinnyt finaaliin asti. == Jäsenet == * Mikko Tirri (syntetisaattori, laulu) * Visa Kurki (laulu) * Niklas Nybom (bassokitara) * Eero Laaksonen (rummut) == Aiheesta muualla == * Kirahvi nimeltä Tuike Bandcamp-sivustolla * KNT-MySpace * KNT-Facebook *Yle Turku: Turkulainen Kirahvi nimeltä Tuike on Uuden Musiikin Kilpailun finalisti Luokka:Suomalaiset rockyhtyeet
Simone Arnold Liebster

Simone Arnold Liebster (s. 1930 Alsace) on Jehovan todistaja, joka joutui nuorena tyttönä natsihallinnon vuoksi uskonnollisen vainon kohteeksi. Hän on kirjoittanut kokemuksistaan omaelämäkerran Silmätysten leijonan kanssa. Varhaislapsuutensa 1930-luvulla Alsacen vuoristoalueella eläneen Simonen perhe joutui vaikeuksiin kansallissosialistisen Saksan miehitettyä alueen. He nimittäin olivat aktiivisia Jehovan todistajia, joiden toiminnan natsit olivat kieltäneet. Perhe kohtasi kieltojen seurauksena monia ongelmia, kuten Adolphe- isän työpaikan menetyksen ja sen, että Gestapo sulki perheen käyttämän pankkitilin. Adolphe joutui lopulta Dachaun keskitysleiriin 1941. Tämän jälkeen Simone vietiin kasvatuslaitokseen, koska hän ei suostunut liittymään Bund Deutscher Mädeliin eikä lausumaan Heil Hitler. Myös hänen äitinsä lähetettiin keskitysleiriin syyskuussa 1943. Kasvatuslaitoksessa Simonea yritettiin saada luopumaan uskonnollisista näkemyksistään ruumiillisen kurituksen, äärimmäisen kovan työn, nälkiinnyttämisen ja erilaisten rajoitusten avulla – esimerkiksi muille lapsille puhuminen oli kielletty. Kansallissosialistit olivat kehittäneet erityisen lomakkeen, jolla uskosta luopuminen ilmaistiin. Sekä Simone että hänen isänsä ja äitinsä eivät kuitenkaan allekirjoittaneet sitä, vaikka allekirjoittamisen myötä he olisivat päässeet vapaiksi. Lomake esitettiin heille useita kertoja. Sodan jälkeen kävi ilmi, että kaikki kolme Arnoldin perheen jäsentä olivat selvinneet hengissä. Sopeutuminen takaisin normaalielämään oli kuitenkin heille erittäin vaikeaa sota-ajan kokemusten vuoksi. == Lähteet == == Aiheesta muualla == * Luokka:Jehovan todistajien henkilöt Luokka:Ranskalaiset henkilöt Luokka:Vuonna 1930 syntyneet Luokka:Elävät henkilöt
Reijo Koivu

Reijo Olavi Koivu (s. 26. kesäkuuta 1947 Riihimäki) on suomalainen aitajuoksija. Koivu voitti 400 metrin aitajuoksussa kultaa Kalevan kisoissa 1973 ja saavutti samalla matkalla hopeaa vuosina 1972, 1974 ja 1975. Hän juoksi 400 metrin aitajuoksun ennätyksensä 51,14 Sotšissa vuonna 1974 Suomen ja Neuvostoliiton välisessä maaottelussa. Hänen ennätyksensä 400 metrin juoksussa on käsiaika 48,1 vuodelta 1972. Seuratasolla Koivu edusti Riihimäen Kiskoa, Mäntsälän Urheilijoita ja Hyvinkään Tahkoa. Reijo Koivun setä oli aitajuoksija Raimo Koivu. ==Lähteet== Luokka:Suomalaiset 400 metrin aitajuoksijat Luokka:Vuonna 1947 syntyneet Luokka:Elävät henkilöt
Eibingen

thumb|right|300px|Eibingenin luostari. Eibingen kuuluu nykyisin Rüdesheim am Rheiniin, joka sijaitsee Saksassa Hessenin osavaltiossa. Siellä on noin 2 800 asukasta.Weinbauverein Eibingen 2001: Festschrift zum 100-jährigen Bestehen , viitattu 16.2.2012 (pdf) Eibingenissä on Eibingenin luostari, joka on alkujaan Hildegard Bingeniläisen 1165 perustama benediktiiniläinen luostari. Luostarissa nykyisin toimiva yhteisö on perustettu 1900-luvulla.Arno Forsius, Hildegard Bingeniläinen Eibingenin seurakuntakirkossa säilytetään Hildegardin kokoamia reliikkejä, ja siellä on myös Rupert Bingeniläisen käsivarsi ja Hildegardin omat jäänteet. ==Lähteet== Luokka:Rheingau-Taunus-Kreis Luokka:Saksan kylät
Ruskotäpläkoi

Ruskotäpläkoi eli nokitäpläkoi (Ethmia pyrausta) on harvinainen, tumma perhoslaji. Suomen lajien uhanalaisarvioinnissa 2010 se on luokiteltu äärimmäisen uhanalaiseksi (CR)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.. Lisäksi Ahvenanmaalla se on rauhoitettu ja erityisesti suojeltu lajihttp://www.ls.aland.fi/socialomiljo/miljo/fridlysta.pbs. == Koko ja ulkonäkö == Pienehkö, hyvin tumma perhonen. Etusiivet ovat tasaisen mustanharmaat ja niissä on kolme mustaa täplää. Takasiivet ovat mustanharmaat ja kuviottomat. Pää, keskiruumis ja takaruumiin tyviosa ovat mustat, mutta takaruumiin kärkiosa on kirkkaan keltainen. Siipiväli 17-23 mm.http://www2.nrm.se/en/svenska_fjarilar/e/ethmia_pyrausta.htmlhttp://ukmoths.org.uk/show.php?bf=722 Samannäköinen laji on siilikkäisiin kuuluva nokisiipi (Atolmis rubricollis). Sen tunnistaa kuitenkin punaisesta kauluksesta. == Levinneisyys ja lentoaika == Lajin levinneisyys kattaa osia Suomesta ja Ruotsista. Lisäksi sitä on tavattu Virosta ja Latviasta sekä euroopanpuoleiselta Venäjältä.http://lepidoptera.pro/species/ethmia-pyrausta/ Skotlannista on muutamia yksittäishavaintoja eikä tiedetä elääkö perhonen siellä vakituisesti.http://www.butterfly- conservation.org/article/9/44/mythical_moth_spotted_in_highlands.html Suomessa ruskotäpläkoita tavataan ainoastaan Ahvenanmaalla, joskin Uudeltamaalta on vanha yksittäinen havainto. Perhosia on tavattu touko- kesäkuussa.http://www.insects.fi/Lepidoptera/Elachistidae/Ethmia/pyrausta/Ethmia%20pyrausta.htmhttp://www.dlc.fi/~peterpa/lepi/lajit/ethmiina.htm == Elinympäristö ja elintavat == Kosteilla rantaniityillä ja rantalehdoissa elävä perhonen, joka on levinneisyydetään erittäin paikallinen. Koiraat lentävät aamupäivästä keskipäivään lyhyin pyrähdyksin. Oranssit, kyljistään mustapilkulliset toukat elävät harvaankudotun seitin suojissa. Ne ovat aktiivisia pääasiassa öisin ja pudottautuvat maahan pienestäkin häiriöstä.http://www.artfakta.se/Artfaktablad/Ethmia_Pyrausta_102438.pdf == Ravintokasvi == Toukka elää keltaängelmällä (Thalictrum flavum). == Lähteet == == Aiheesta muualla == * BBC News 2.7.2008: 'Mythical' moth rescued from web Luokka:Jäytäjäkoit